fi fi fi fi en fi fi fi fi fi fi fi fi hbs_lat id fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi sl fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi hbs_lat id fi fi fi et tr tr fi fi fi fi fi fi fi id fi fi fi fi fi fi hbs_lat fi fi en fi fi fi fi fi et fi fi fi en fi fi fi pl en en en pl it en pt et fi fi fi fi it hbs_lat fi es fi fi fi
Terttu Häkkilä – MinuuttiVeto Haastekampanja
Jukka Stoltin ja Kaarlo Maaningan ratajuoksuhaaste
MinuuttiVeto Haastekampanjan ensimmäinen haaste toteutui Kauhajoella kun Kaarlo Maaninka ja Jukka Stolt juoksivat Junior Games -kisassa 400 m ratajuoksun tavoitellen uutta M65-sarjan ennätystä.
Kaarlon aika oli loppusuoran vastatuulesta huolimatta upea 1.10.29. Jukankin aika 1.51.02 oli automatkan kangistamilla jaloilla aivo- ja selkäydinvammaiselle miehelle hieno suoritus!
Tee oma MinuuttiVeto Haasteesi näillä sivuilla!
Jukka Stolt tapasi Miia Niemen juoksuradalla – Miia lähtee kannustamaan Jukkaa MinuuttiVeto Haastejuoksuun Kauhajoelle
Jukka Stolt ja Miia Niemi olivat molemmat juoksemassa Kaurialan urheilukentällä. Keskusteluissa kävi ilmi, että heillä oli yhteinen kokemus liikunnan tärkeydestä ja vaikutuksesta kehoon ja mieleen. Jukka on kuntouttanut liikkumalla itsensä toimintakykyiseksi vammauduttuaan liikenneonnettomuudessa. Miia on saanut liikunnasta suuren avun toipuessaan vaikeasta masennuksesta.
Miia Niemi päätti lähteä kannustamaan Jukka Stoltia Kauhajoelle Minuuttiveto Haastejuoksuun. Hän aikoo voittaa itsensä ja ilmestyä radalle juoksemaan.
Lue Miian tarina suuntana100.fi -sivuilta:
Jukka Stoltin ja Kaarlo Maaningan MinuuttiVeto Haastejuoksu 18.7. klo 14 Kauhajoella Junior Games-kisojen yhteydessä – tule kannustamaan!
Nyt on Jukka Stoltin ja Kaarlo Maaningan tullut aika lunastaa miesten helmikuussa toisilleen antama juoksuhaaste. Tavoitteeksi asetettiin juosta kesällä 2020 400 m ratajuoksun M65-sarjan SM.
Haastejuoksu juostaan Kauhajoella lauantaina 18.7. noin kello 14 osana siellä järjestettävää Karhu Junior Games -tapahtumaa.
Jukka ja Kaarlo ovat harjoitelleet kunnianhimoisesti kohti tavoitejuoksua. Kaarlo näyttää olevan huippukunnossa! Jukalle on kova harjoittelu tuonut aivo- ja selkävammoista johtuvia ongelmia, mutta hyvien huoltojoukkojen avustuksella mies on valmis haasteeseen.
Jukka ja Kaarlo ovat molemmat aikuisurheilijoita – Jukka edustaa Hämeenlinnan Tarmoa ja Kaarlo Kauhajoen Karhua. Kaarlo on osallistunut menestyksellä aikuisurheilukisoihin eri puolilla maailmaa.
Juoksu vauhdittaa Suuntana100 ry:n organisoimaa MinuuttiVeto Haastekampanjaa, jonka tarkoituksena on kannustaa ihmisiä haastamaan itseään pitääkseen huolta toimintakyvystään. Haasteiden vapaaehtoisilla osallistumismaksuilla tuetaan nuoriso- ja senioriurheilua.
Tervetuloa Kauhajoelle kannustamaan Jukkaa ja Kaarloa!
Suuntana100 niin hyvin kuin suinkin – Itseämme haastaen ja toimintakyvystämme välittäen
suuntana100.fi – vapaita vuosia viettävien hyvinvointiyhteisö, Suuntana100 Onnistumistarinoita
minuuttiveto.fi – tietoa MinuuttiVeto Haastekampanjasta ja haasteista
https://kauhajoenkarhu.weebly.com/ (väliaikainen nettisivusto Kauhajoen Karhun Yleisurheilu)
Jukka Stolt ja Kaarlo Maaninka Yle Hämeen radiohaastattelussa
Kuuntele Jukka Stoltin ja Kaarlo Maaningan mietteitä ennen Korkean paikan leiriä.
Miehet vähän mittailivat toistensa kuntotasoa. Kovassa kunnossa päättelivät olevansa molemmat!
Jukka Stolt ja MinuuttiVeto Haastekampanjan Korkean paikan leiri MTV Uutisissa
Jukka Stoltin MinuuttiVeto Haastekampanjan Korkean paikan leiri Kaarlo Maaningan kanssa huomioitiin nyt MTV Uutisissa!
Nyt olisi hyvä aika miettiä itse kullekin sopiva haaste ja osallistua kampanjaan! Osallistumis- ja kannatusmaksuilla edistämme juniori- ja senioriurheilua sekä senioriliikuntaa.
Kiitos Jukka Stoltille ja Kaarlo Maaningalle innostavasta esimerkistä.
Toimintakyvystämme välittäen ja itseämme haastaen
Suuntana100 niin hyvin kuin suinkin
Jukka Stolt ja Kaarlo Maaninka ”korkean paikan leirillä” Hämeenlinnassa 24.4. – miehet ottivat mittaa toistensa kunnosta matkalla kohti kesän haastejuoksua
MinuuttiVeto Haastekampanjan käynnistäneet aivo- ja selkäydinvammautunut Jukka Stolt ja olympiamitalistimme kestävyysjuoksija Kaarlo Maaninka eivät ole lainkaan antaneet periksi harjoittelussaan kohti kesän 400 m ratajuoksuhaastettaan.
Perjantaina 24.4. iltapäivällä he pitivät yhteisen ”korkean paikan leirin” Hämeenlinnassa Jukka Stoltin viidennen kerroksen parvekkeella. Parvekkeelle Jukka on asumansa senioritalon jo ennen koronavirusta tehdyn erittäin valitettavan lakkautuspäätöksen saaneelta kuntosalilta pelastanut juoksumaton ja kuntopyörän.
Jukka Stolt tempaisi Korkean paikan leirin vauhdittaakseen MinuuttiVeto Haastekampanjaa
Kaarlo Maaninka on treennut kunnianhimoisesti kohti kesä MinuuttiVeto Haastejuoksua
Miehet vähän mittailivat toistensa kuntotasoa. Kovassa kunnossa päättelivät olevansa molemmat!
Parvekkeella miehet vetivät treeniä ja ottivat samalla vähän mittaa toisistaan! Molemmat ovat kunnianhimoisesti harjoitelleet muutaman kuukauden kohti haastejuoksua. Kilpailuviettikin on kohdallaan! Jukkakin on selviytynyt aina asettamistaan uskomattomista haasteistaan mottonaan ”kaikki on mahdollista.
Parveketreenikin osoittaa, että tänä koronakriisin aikana luovat ratkaisut ovat tarpeen! Jopa urheilukentät on suljettu vaikka yleensä niillä on saanut juosta ihan yksikseen.
Osallistu sinäkin haastamalla itsesi! Osallistumismaksut käytämme toimintaan nuoriso- ja senioriurheilun ja senioriliikunnan edistämiseksi.
Suuntana100 niin hyvin kuin suinkin – toimintakyvystämme välittäen ja itseämme haastaen
Suuntana100 ry vapaita vuosia viettävien hyvinvointiyhteisö
MinuuttiVeto Haastekampanja Koronarajoitusten kurimuksessa – Tilannekatsaus
Koronaviruspandemia iski myös helmikuussa käynnistyneeseen MinuuttiVeto Haastekampanjaan.
Kampanjan käynnistäneiden haasteiden suorittamiseen on tullut erilaisia hidasteita. Urheilukenttä on ainakin Hämeenlinnassa suljettu ja pääsy estetty aidoilla – näin ilmeisesti myös muualla Suomessa. Uimahallit sulkeutuivat jo maaliskuun puolivälissä. Järvet olivat vielä jäässä ja avovedet pysyvät kylminä eikä uintitreenit luonnon vesissä tunnu turvallisilta tai houkuttelevilta. Kuntosalit pysyvät toistaiseksi suljettuina. Onneksi liikkuminen luonnossa on aina mahdollista ja erilaiset treenit kotioloissa onnistuvat.
Eivätkä Jukka Stolt ja Kaarlo Maaninka ole luovuttaneet piiruakaan asettamastaan tavoitteesta juosta 400 m ratajuoksu kesällä uuteen M65-sarjan SM-aikaan. Harjoittelu on täydessä käynnissä. Varmasti kahden miehen kisan järjestäminen onnistuu vaikka erilaiset kokoontumisrajoitteet jatkuisivat vielä heinäkuussakin.
Myös urheiluseurojen tilanne on täysin muuttunut jo tässä parin kuukauden aikana. Lähes kaikki toiminta on keskeytynyt, kilpailut ja tapahtumat kielletty ja rahavirrat hyytyvät mutta kulut juoksevat. Henkilöstöä on lomautettu ja jopa irtisanottu. Kun pandemia helpottaa on tarve nuoriso- ja senioriurheilun rahalliseen tukeen merkittävästi kasvanut.
Ikäihmiset tai vapaita vuosia viettävät kuten me heitä kutsumme on pääosin eristetty ohjeillä ja säännöillä koteihinsa ja kaikki viriketoiminta on lopetettu. Tässä tikittää pommi toimintakyvyn laskuun, minkä korjaamiseen vaaditaan myös tukitoimia. Pelkillä videoilla ei tätä porukkaa saada pidettyä kunnossa!
Koronapandemian aiheuttamat lomautukset ja irtisanomiset kurjistavat perheiden taloutta, mikä tulee näkymään tinkimisenä lasten ja nuorten maksullisista harrastuksista sitten kun ne vihdoin saadaan käyntiin. Perheiden ja nuorisourheilun tukemiseen tarvitaan rahaa. Nuorisourheilulla on kestävät vaikutukset toimintakykyyn ja hyvinvointiin aina vanhuusvuosiin asti!
MinuuttiVeto Haastekampanja laajenee pikkuhiljaa kun kriisiajoista selvitään. Haasteita kannattaa tehdä ja samalla osallistua kasvavaan tarpeeseen tukea nuoriso- ja senioriurheilua sekä senioriliikuntaa. Lisätietoja ja osallistuminen minuuttiveto.fi -sivuilla.
Suuntana100 niin hyvin kuin suinkin – Toimintakyvystämme välittäen ja itseämme haastaen
Suuntana100 ry vapaita vuosia viettävien hyvinvointiyhteisö
MinuttiVeto Haastekampanjan virallinen organisaatio
Tertun valmistautumisessa haasteeseen tuli taukoa – nyt tarvitaan valmennusta avuksi
Suuntana100 ry:n toiminnanjohtaja aloitti valmistautumisen kesän uintihaasteeseen reippaasti tammikuussa. Maaliskuun puolivälissä Koronapandemia iski ja uimahallit suljettiin. 1000 m uintimatka oli sujunut jo noin 40 minuutissa ja kunto oli kohenemassa. Haaste on uida kesällä 1000m 30 minuutissa!
Lamaannus iski! Tilalle tulleet pihatyöt ja kävelylenkit eivät voineet korvata allasharjoittelua. Sitten tuli päälle astman pahenemisvaihe, mikä lyhensi kävelymatkat ja hidasti vauhdin.
No nyt uutta intoa antoi Jukka Stoltin ja Kaarlo Maaningan ”korkean paikan leiri” ja somessa levinnyt video maailmanluokan venäläisuimarin ”kuivan maan” harjoittelusta.
Avuksi on kutsuttu senioriliikunnan ohjaukseen erikoistunut valmentaja, joka laatii videon innoittamana Tertulle harjoitusohjelman uintikunnon kehittämiseen ilman allasharjoittelua. Ehkä vähän pitää madaltaa treenin tasoa tuosta esimerkistä mutta edes vähän sinne päinkin olisi hyväksi. Tästä tulossa lisää näille minuuttiveto.fi -sivuille!
Ryhdy sinäkin haastamaan itseäsi ja välittämään toimintakyvystäsi koronasta huolimatta. Monenlaisia digitaalisia vaihtoehtojakin on tarjolla omaehtoiseen harjoitteluun. Pienikin parannus voi olla ratkaiseva tulevaisuuden kannalta kunhan tästä viruksesta ja ikäihmisten ja riskiryhmien karanteenista päästään! Lisää itsensä haastamisesta ja osallistumisesta täältä!
Suuntana100 niin hyvin kuin suinkin – toimintakyvystämme välittäen ja itseämme haastaen
Terttu Häkkilä kertoo MinuuttiVeto Haastekampanjasta
Tein YouTubeen Suuntana100 Kanavalle videon, jolla kerron MinuuttiVeto Haastekampanjasta. Samasta kanavasta löytyy myös muita videoita!
Toivottavasti asia aukenee ja saa sinut tai organisaatiosi lähtemään mukaan!
Toimintakyvystämme välittäen ja itseämme haastaen
Suuntana100 niin hyvin kuin suinkin
Kaikkien ei tarvitse haastaa itseään yhtään enempään – Kannustamme silti osallistumaan kampanjaamme!
Monet tapaamistamme ikäihmisistä eivät ole kokeneet MinuuttiVeto Haasteen tekemistä itselleen tarpeelliseksi. Olemme kuulleet ja itsekin havainnoineet monenlaisia perusteluja, joista mielellämme hyväksymme ainakin seuraavanlaisia
Jatka lukemista ”Kaikkien ei tarvitse haastaa itseään yhtään enempään – Kannustamme silti osallistumaan kampanjaamme!”
Sivu 1 Sivu 2 Sivu 3 Seuraava sivu
Jukka Stoltin ja Kaarlo Maaningan ratajuoksuhaaste
Henkilötietolain (523/1999) 10 § mukainen rekisteriseloste
MinuuttiVeto Haastejuoksu Kauhajoella 18.7.2020
Jukka Stolt tapasi Miia Niemen juoksuradalla – Miia lähtee kannustamaan Jukkaa MinuuttiVeto Haastejuoksuun Kauhajoelle
Jukka Stoltin ja Kaarlo Maaningan MinuuttiVeto Haastejuoksu 18.7. klo 14 Kauhajoella Junior Games-kisojen yhteydessä – tule kannustamaan!
Jukka Stolt ja Kaarlo Maaninka Yle Hämeen radiohaastattelussa
Jukka Stolt ja MinuuttiVeto Haastekampanjan Korkean paikan leiri MTV Uutisissa
Jukka Stoltin ja Kaarlo Maaningan ratajuoksuhaaste
Henkilötietolain (523/1999) 10 § mukainen rekisteriseloste
Kaikki oikeudet pidätetään. Suuntana100 ry